Europski projekti Ekonomsko-turističke škole Karlovac, 2017. – 2019.

Ekonomsko-turistička škola Karlovac dobila je od Agencije za mobilnost i programe EU sredstva za provedbu projekta „100 godina za 2 godine“ (100 Years in Two Years) u sklopu programa Erasmus+, Ključna aktivnost K1 za područje općeg obrazovanja. Time su osigurana sredstva za stručno usavršavanje četvero profesora ETŠ-a u području općeg obrazovanja. To su prof. Petra Bjelajac, prof. Marin Čalić, prof. Draženka Polović i prof. Bruno Vojvodić.

Projekt obuhvaća sljedeća međunarodna stručna usavršavanja: *Digital Extra*, *School Using Museums (School Museums Identity Learning Europe),*  *Shakespeare in Europe* i *Audio Visuals and Social Media* *for the Classroom* koja se u drugoj polovici 1917. godine odvijaju u Coventryju (Engleska), Lisabonu (Portugal), Oxfordu (Engleska) i Barceloni (Španjolska).

Navedene edukacije u službi su unaprijeđenja školskog kurikuluma, obrazovnog okvira i procesa; unaprijeđenja kulturne i javne djelatnosti škole, kvalitete općeg obrazovanja i vanškolskih aktivnosti te su dio projekta proslave 100 godina Ekonomsko-turističke škole koja će se održati tijekom 2019. godine.